Diari Oficial de la Generalitat Valenciana


Sumari del DOGV 6657, del 23-11-2011 (2011/11405)

RESOLUCIÓ de 17 d'octubre de 2011, del director general d'Avaluació Ambiental i Territorial, per la qual s'ordena la publicació de les resolucions corresponents als municipis de Segorbe, Morella, Castelló de la Plana, Utiel i Requena.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6657

Data del DOGV
:   23-11-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/11004


Data del document
:   17-10-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Requena
    * Segorbe
    * Castelló de la Plana
    * Morella
    * Utiel
    * impacte ambiental

RESOLUCIÓ de 17 d'octubre de 2011, del director general d'Avaluació Ambiental i Territorial, per la qual s'ordena la publicació de les resolucions corresponents als municipis de Segorbe, Morella, Castelló de la Plana, Utiel i Requena. [2011/11891]  
De conformitat amb l'article 28 de Decret 162/1990, de 15 d'octubre, del Consell, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental, el qual estableix que una vegada transcorregut el termini assenyalat en l'article 26 sense que hagen plantejat discrepàncies, i sense perjudici de la notificació al titular, la declaració d'impacte ambiental s'ha de publicar en el Diari Oficial de la Comunitat Valenciana, resolc:  
  
Article únic   
Publicar en el Diari Oficial de la Comunitat Valenciana les resolucions corresponents als expedients 306/9909 LQB Segorbe, 130/8355 VVT Morella, 313/7172 RCE Castelló de la Plana, 237/5191 QEG Utiel i 14/ 1618 VPD Requena.  
  
València, 17 d'octubre de 2011.- El director general d'Avaluació Ambiental i Territorial: Juan Giner Corell.  
  
Expedient: 306/2225-RXR.  
Títol: sol·licitud d'autorització ambiental integrada per a l'ampliació d'una activitat de laminació de bandes d'alumini.  
Promotor: Compañía Valenciana de Aluminio Baux, SL.  
Autoritat substantiva: Servei de Control Integrat de la Contaminació.  
Localització: sector 10 del pla parcial, a l'autovia (A-23) Sagunt-Somport, km 26,2, al terme municipal de Segorbe (Castelló).  
  
Objecte del projecte  
L'objecte del projecte és la tramitació de l'autorització ambiental integrada, d'acord amb la Llei 2/2006, de 5 de maig, de Prevenció de la Contaminació i Qualitat Ambiental, per a una indústria de laminació de banda d'alumini per ampliació de les seues instal·lacions destinades a emmagatzematge.   
Així mateix, el projecte constitueix un dels supòsits previstos en l'annex II del Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació d'Impacte Ambiental, per la qual cosa el projecte s'ha de sotmetre al procediment d'avaluació d'impacte ambiental quan així ho estime necessari l'òrgan ambiental.  
  
  
Descripció de les característiques més rellevants del projecte   
L'ampliació proposada implica la construcció de noves naus d'emmagatzematge annexes a les actuals instal·lacions existents de l'activitat industrial, de la manera següent:  
- Nau A, amb 1.750 m², per a emmagatzematge de matèria primera (ferralla compactada, retalls metàl·lics i lingots).  
- Nau B, amb una zona B1 de 6.704 m², per a emmagatzematge de residus (olis, fem, residus de plàstic i cartó, ferralles, equips obsolets, etc.); una zona B2, amb 1.405 m², per a emmagatzematge de recanvis i peces de maquinària, i una zona B3, de 1.241,51 m², per a emmagatzematge de productes auxiliars, principalment productes químics.  
  
- Nau C, amb 2.516,9 m², per a emmagatzematge i expedició de xapes i bobines de laminació en calent i laminació en fred.  
  
Alternatives  
L'estudi d'impacte ambiental no considera alternatives a l'actuació projectada, ja que es tracta d'una ampliació d'instal·lacions a l'emplaçament actual de l'activitat.  
  
Afeccions legals  
L'activitat projectada constitueix un dels supòsits recollits en l'annex I de la Llei 2/2006, de 5 de maig, de Prevenció de la Contaminació i Qualitat Ambiental, per la qual cosa resulta preceptiva l'obtenció de l'autorització ambiental integrada corresponent.  
L'activitat existent disposa de declaració d'impacte ambiental (DIA) favorable, mitjançant la Resolució de la Direcció General de Planificació i Gestió del Medi, de 8 de gener de 2002, amb expedient 371/00-AIA.   
Tot això sense perjudici de les autoritzacions que calga obtenir d'altres organismes, d'acord amb la normativa sectorial que hi siga aplicable.  
  
Consideracions ambientals  
S'informa que, analitzada la documentació tramesa i d'acord amb l'estudi d'impacte ambiental (EIA) presentat, es considera que l'ampliació proposada no implica una modificació que puga tenir efectes adversos significatius sobre el medi ambient, i per tant no és necessària una nova declaració d'impacte ambiental per a l'ampliació.  
  
Es consideren suficients les consideracions i els condicionants ambientals recollits en la declaració d'impacte ambiental, de 8 de gener de 2002, resultant de l'avaluació d'impacte ambiental que es va fer de l'activitat per a la qual se sol·licita en aquest moment l'autorització ambiental integrada, i que és l'objecte del projecte presentat.  
  
Tramitació administrativa  
En data 4 de juliol de 2007 l'Àrea de Qualitat Ambiental de la Conselleria de Medi Ambient, Aigua, Urbanisme i Habitatge va remetre una nota interna en què sol·licitava la declaració d'impacte ambiental per al projecte que ens ocupa, amb la documentació següent:  
- Projecte bàsic d'autorització ambiental integrada (tres volums).  
  
- Estudi d'impacte ambiental (EIA).  
- Document de síntesi de l'EIA.  
- Annex de resposta als requeriments administratius.  
Així mateix, en la nota interna s'informa que ha finalitzat el termini d'informació pública del projecte bàsic d'autorització ambiental integrada i de l'estudi d'impacte ambiental, i que s'han rebut dues al·legacions de particulars que s'adjunten, sense que hi haja constància de cap resposta per part de l'òrgan substantiu.   
  
Consideracions jurídiques  
El projecte examinat constitueix, segons el que preveu l'apartat del grup 9.k de l'annex II del Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació d'Impacte Ambiental, un dels supòsits fàctics en què resulta preceptiva la formulació d'una declaració d'impacte ambiental, quan així ho estime necessari l'òrgan ambiental, prèvia a la resolució administrativa que s'adopte per a l'aprovació definitiva d'aquell, segons es desprén de l'article 12 del Reial Decret Legislatiu 1/2008, d'11 de gener.   
  
En l'expedient s'han observat els tràmits que preveuen el Decret 162/1990, de 15 d'octubre, del Consell de la Generalitat valenciana, pel qual s'aprova el Reglament d'Impacte Ambiental, modificat pel Decret 32/2006, de 10 de març, del Consell de la Generalitat; la Llei 2/1989, de 3 de març, de la Generalitat Valenciana, i la resta de disposicions que hi són aplicables.  
L'article 5 de la Llei 2/1989, de 3 de març, d'Impacte Ambiental, atribueix a l'òrgan ambiental la competència en la formulació de la declaració d'impacte ambiental dels projectes que s'hi sotmeten.  
  
L'article 16, apartat 2, lletra m, del Decret 217/2007, de 26 d'octubre, pel qual es modifica el Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, atribueix a la Direcció General de Gestió del Medi Natural la competència sobre l'avaluació d'impacte ambiental de projectes públics i privats, com també dels plans i programes que no requerisquen avaluació ambiental estratègica, d'acord amb la normativa aplicable, que es desenvolupen al territori de la Comunitat Valenciana.  
Per tot això, fent ús de les facultats que legalment tinc atribuïdes, formule la següent resolució:  
  
  
Primer  
S'estima acceptable, únicament a l'efecte ambiental i sense perjudici de l'obtenció prèvia de les autoritzacions sectorials que hi siguen aplicables, el Projecte de Sol·licitud d'Autorització Ambiental Integrada per a l'Ampliació de l'Activitat de Laminació de Banda d'Alumini, promogut per Compañía Valenciana de Aluminio Baux, SL, al sector 10 del pla parcial, a l'autovia (A-23) Sagunt-Somport, km 26,2, al terme municipal de Segorbe (Castelló), sempre que es desenvolupe d'acord amb el que estableix l'estudi d'impacte ambiental, el projecte i la resta de la documentació presentada.  
  
Segon  
Se supedita l'execució del projecte esmentat al compliment dels condicionants següents:  
1. Compliment de les consideracions i condicionants ambientals imposats per la declaració d'impacte ambiental (DIA) favorable de l'expedient 371/00-AIA, aprovada mitjançant la Resolució de la Direcció General de Planificació i Gestió del Medi, de 8 de gener de 2002, resultat de l'avaluació d'impacte ambiental que es va fer de l'activitat per a la qual se sol·licita l'autorització ambiental integrada, objecte del projecte presentat.  
2. Qualsevol modificació o ampliació del projecte presentat, i també si es detecten impactes ambientals no previstos en l'estudi d'impacte ambiental, s'ha de comunicar a la Direcció General de Gestió del Medi Natural, la qual establirà, si escau, l'aplicació de nous condicionants.  
  
  
Tercer  
Notificar a les parts interessades que contra aquesta resolució, pel fet de no ser un acte definitiu en via administrativa, no es pot interposar cap recurs, la qual cosa no obsta perquè puguen utilitzar els mitjans que estimen pertinents en defensa del seu dret i interessos.  
  
Quart  
Publicar aquesta declaració d'impacte ambiental en el Diari Oficial de la Comunitat Valenciana, d'acord amb el que disposa l'article 28 del Decret 162/1990, de 15 d'octubre, del Consell de la Generalitat valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental.  
  
València, 19 de febrer de 2008.- La directora general de Gestió de Medi Natural: M.ª Ángeles Centeno Centeno.  
  
Expedient: 130/07-AIA.  
Títol: explotació de bestiar boví d'engreix.  
Promotor: Ganados Pitarch, SL.  
Autoritat substantiva: Ajuntament de Morella (Castelló).  
Objecte del projecte: obtenció de la llicència ambiental per a iniciar l'activitat de boví d'engreix.  
Localització: polígon 72, parcel·la 23, del terme municipal de Morella (Castelló).  
  
Antecedents de fet  
L'expedient es va iniciar en data 6 de juny de 2007, amb la tramesa per part de l'Ajuntament de Morella del projecte d'activitat, l'expedient municipal i l'estudi d'impacte ambiental, perquè aquesta Direcció General emetera la declaració d'impacte ambiental corresponent.  
  
L'expedient municipal inclou, entre altres documents:  
- Certificat municipal de compatibilitat urbanística en què s'indica que, basant-se en el Pla General d'Ordenació Urbana, el sòl on pretén ubicar-se l'activitat es classifica com a sòl no urbanitzable comú, qualificat com a zona 3.3.1., ús prioritari de pasturatge, i els usos urbanístics admesos són els agrícoles i ramaders.  
- Informe de l'arquitecte municipal en què s'indica que, d'acord amb el Pla General d'Ordenació Urbana, el sòl on pretén ubicar-se l'activitat correspon a sòl no urbanitzable comú, i és prioritari l'ús ramader en règim obert.  
En data 17 de setembre de 2007 el Servei d'Avaluació d'Impacte Ambiental va fer una consulta a l'Àrea de Gestió de Recursos Forestals d'aquesta Conselleria, ja que, una vegada revisada la cartografia de la pàgina web de la Conselleria de Medi Ambient, Aigua, Urbanisme i Habitatge, relativa a l'Inventari forestal de la Comunitat Valenciana, s'observa que la superfície on pretén ubicar-se l'explotació correspon a sòl forestal. En data de Registre d'Entrada 30 d'octubre de 2007 es va rebre l'informe sol·licitat, elaborat en la Direcció Territorial d'aquesta Conselleria a Castelló, en el qual s'indica, entre altres aspectes que:  
  
- D'acord amb la cartografia de la pàgina web de la Conselleria de Medi Ambient, Aigua, Urbanisme i Habitatge, el sector de la parcel·la on pretén ubicar-se l'explotació ramadera està qualificada com a sòl no urbanitzable de protecció natural-forestal-paisatgística (que representa un percentatge mínim del total de la parcel·la, i la resta correspon a sòl no urbanitzable comú, d'ús prioritari de pasturatge).  
- La vegetació actual d'aquest emplaçament està representada per una massa forestal de carrasques (Quercus ilex) i en menor grau roures valencians (Quercus faginea) i ginebres (Juniperus oxycedrus).  
- A la zona on pretén ubicar-se l'explotació ramadera estan representats els hàbitats següents, d'acord amb la cartografia de la pàgina web de la Conselleria de Medi Ambient, Aigua, Urbanisme i Habitatge, i en tot cas es tracta d'un predomini de boscos de Quercus ilex i Quercus rotundifolia (Codi Natura 2000 9340):  
  
Violo wilkommii-Quercetum fagineae. Codi Natura 2000 9240 (cobertura < 25%)  
Quercetum rotundifoliae. Codi Natura 2000 9340 (cobertura entre 50-75%).  
- Per tot això, es considera la ubicació de l'explotació ramadera incompatible amb la normativa sobre ordenació forestal i d'espais naturals, ja que afectarà una massa arbòria que presenta valors ambientals mereixedors de protecció forestal i paisatgística, i es posa de manifest que en la parcel·la esmentada hi ha altres zones, ocupades per cultius de secà, sense valors ambientals que requerisquen especial protecció i on es podria emplaçar la instal·lació plantejada.  
En data 27 de novembre de 2007 es va fer una visita de camp, i es va comprovar que ja s'han fet els moviments de terra necessaris per a iniciar la construcció de l'explotació.  
En data 5 de desembre de 2007 l'Ajuntament de Morella va remetre informació dels usos permesos en el sòl no urbanitzable de protecció ecològica i paisatgística (article 123, del PGOU), on pretén ubicar-se l'activitat, que es resumeix a continuació:  
1. S'autoritza el manteniment de les activitats, usos i edificacions existents abans de l'aprovació d'aquest Pla General d'Ordenació Urbana.  
2. S'autoritza l'ús forestal i natural seguint la normativa que, amb caràcter general o específic, dicte l'administració competent.  
3. S'autoritza l'ús cinegètic amb les limitacions que impose l'administració competent.  
4. Queden prohibits els altres usos, i en especial els moviments de terres i la tala d'arbratge, que no forme part de programes de millora d'aquest sòl promoguts per l'administració.  
5. S'autoritza l'ús derivat de l'obtenció d'energies i de sistemes de telecomunicació.  
Aquest informe justifica la impossibilitat de dur a terme l'avaluació d'impacte ambiental de l'expedient, ja que l'activitat proposada resultaria incompatible amb els usos permesos en aquest sòl, mentre no siga modificada legalment la qualificació urbanística d'aquest sòl.  
Segons l'article 51 de la Llei 2/2006, de 5 de maig, de Prevenció de la Contaminació i Qualitat Ambiental, l'avaluació d'impacte ambiental del projecte està prevista dins del procediment de llicència ambiental.  
  
  
Fonaments de dret  
D'acord amb el que disposa l'article 42.1 de la Llei de Règim Jurídic de les Administracions Públiques i del Procediment Administratiu Comú, aquest òrgan competent ha de dictar una resolució expressa i subsegüent notificació a l'interessat, a fi que puga utilitzar els recursos pertinents.  
Vistos els preceptes legals esmentats i la resta de disposicions concordants de pertinent aplicació, i fent ús de les facultats legalment establides, resolc l'expedient d'acord amb el que es disposa a continuació:  
  
  
Primer  
Declarar finalitzat aquest procediment administratiu de l'expedient instat per Ganados Pitarch, SL, relatiu a una explotació de boví d'engreix, i ordenar l'arxivament de les actuacions.  
  
Segon  
Notificar aquesta resolució al Servei d'Inspecció Ambiental.  
  
  
Tercer  
Notificar aquesta resolució a l'interessat.  
  
Quart  
Contra aquesta resolució, que no posa fi a la via administrativa, es pot interposar un recurs d'alçada davant la secretària autonòmica, en el termini d'un mes comptador des de l'endemà de la notificació, d'acord amb el que estableix l'article 114 i següents de la Llei de Règim Jurídic de les Administracions Públiques i del Procediment Administratiu Comú.  
  
València, 18 de febrer de 2008.- La directora general de Gestió del Medi Natural: M.ª Ángeles Centeno Centeno.  
  
  
Declaració d'impacte ambiental  
Vist el procediment de l'expedient administratiu número 313/7831-FVP del Servei d'Avaluació d'Impacte Ambiental, referent al Projecte d'Homologació Modificativa del Sector SUNP 1-4 de Castelló de la Plana, tramesa per la Direcció Territorial de Medi Ambient de Castelló amb data 22 de juny de 1998, el promotor de la qual és l'Ajuntament de Castelló de la Plana, del qual resulten els següents  
  
  
Antecedents de fet  
1. El procediment d'avaluació d'impacte ambiental es va iniciar en data 24 de juny de 1998 a sol·licitud de la Direcció Territorial de Medi Ambient.  
2. Amb data 3 de setembre de 1999 va tenir entrada en el Registre del Servei d'Avaluació d'Impacte Ambiental la documentació relativa a la revisió del Pla General d'Ordenació Urbana de Castelló de la Plana, i es va incoar l'expedient número 573/4232-DGR del Servei d'Avaluació d'Impacte Ambiental.  
3. El sector està recollit en la planificació urbanística definida pel Pla General de Castelló de la Plana, qualificat com a sòl urbà industrial.  
  
Fonaments de dret  
1. L'expedient número 573/7359-ERN del Servei d'Avaluació d'Impacte Ambiental, relatiu al Pla General d'Ordenació Urbana de Castelló de la Plana, disposa de declaració d'impacte ambiental favorable.  
  
2. El sector SUNP 1-4 ha sigut avaluat ambientalment dins del procediment d'avaluació d'impacte ambiental del Pla General d'Ordenació Urbana (PGOU) de Castelló de la Plana, per la qual cosa no escau continuar la tramitació de l'expedient número 313/9736PGX, corresponent a l'homologació modificativa del sector esmentat.  
3. El Reglament Orgànic i Funcional de la Conselleria de Territori i Habitatge, aprovat pel Decret 119/2003, d'11 de juliol, del Govern Valencià, atribueix a la Direcció General de Gestió del Medi Natural la competència sobre l'avaluació de l'impacte ambiental.  
  
Per tot això, fent ús de les facultats que legalment tinc atribuïdes, formule aquesta resolució:  
  
Primer  
Declarar finalitzat aquest procediment administratiu relatiu a l'expedient instat per l'Ajuntament de Castelló de la Plana sobre el Projecte d'Homologació Modificativa del Sector Sunp 1-4 Pla Parcial Sector 1 del Sòl Urbanitzable Industrial 1-4 de Castelló de la Plana, i ordenar l'arxivament de les actuacions.  
  
Segon  
Notificar a les persones interessades que contra aquesta resolució, que no posa fi a la via administrativa, es pot interposar un recurs d'alçada davant la secretària autonòmica de Territori i Medi Ambient, en el termini d'un mes comptador des de l'endemà de la notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
Tercer  
Publicar aquesta resolució en el Diari Oficial de la Generalitat Valenciana.  
  
València, 28 de febrer de 2008.- La directora general de Gestió del Medi Natural: M. Ángeles Centeno Centeno.  
  
  
Expedient: 237/07-AIA.  
Títol: explotació porcina d'engreix.  
Promotor: Daniel Gil Gómez.  
Autoritat substantiva: Ajuntament d'Utiel (València).  
Objecte del projecte: obtenció de l'autorització ambiental integrada per a l'activitat porcina d'engreix.  
Localització: polígon 16, parcel·les 25, 18, 41, 61, 62, 65, 66, 67, 68, 70, 74 i 489, del terme municipal d'Utiel (València).  
  
Vist que en data 5 de novembre de 2007 l'Àrea de Qualitat Ambiental d'aquesta Conselleria va remetre un expedient per a la seua avaluació, constituït pel projecte bàsic d'autorització ambiental integrada i l'estudi d'impacte ambiental, dins del tràmit d'autorització ambiental integrada, tal com estableix el Decret 127/2006, de 15 de setembre, del Consell, pel qual es desplega la Llei 2/2006, de 5 de maig, de la Generalitat, de Prevenció de la Contaminació i Qualitat Ambiental. Aquest expedient pretén legalitzar una explotació que actualment té una capacitat per a 6.000 places (en diverses naus localitzades a la parcel·la 18-b del polígon 16), i ampliar-la fins a 7.200 places, capacitat màxima permesa per a les explotacions incloses en el grup tercer, definides en el Reial Decret 3483/2000, de 29 de desembre, pel qual es modifica el Reial Decret 324/2000, de 3 de març, pel qual s'estableixen normes bàsiques d'ordenació de les explotacions porcines. L'ampliació de la capacitat no implica augmentar la superfície construïda, ja que les millores fetes a l'interior de les naus, unit a la remodelació interior d'una altra nau que estava en desús, permet augmentar la capacitat de l'explotació. A més, es pretén condicionar una altra nau existent a la parcel·la 67-a, remodelant-la interiorment sense augmentar la superfície construïda; actualment està fora d'ús i quedaria com a nau de reserva en el cas que en un futur es produïsquen canvis en les normes mínimes d'allotjament de porcs, i poder així mantenir les 7.200 places de capacitat total de l'explotació.   
  
Vist que el projecte constitueix un dels supòsits fàctics en què resulta preceptiva la formulació d'una declaració d'impacte ambiental, prèviament a la resolució administrativa que s'adopte per a la seua aprovació definitiva, segons es desprén de l'article 5 de la Llei d'Impacte Ambiental i concordants del seu reglament, annex I, apartat 1.h, com també l'obtenció de l'autorització ambiental integrada, tal com estableix el Decret 127/2006, de 15 de setembre, del Consell, pel qual es desplega la Llei 2/2006, de 5 de maig, de la Generalitat, de Prevenció de la Contaminació i Qualitat Ambiental.  
Vist que com a antecedents a aquest expedient, i dins de la tramitació de la llicència d'activitat (denominada actualment llicència ambiental) per a la legalització de l'activitat, la Comissió de Qualificació d'Activitats va remetre l'expedient a aquesta Conselleria el 22 de març de 2000, amb referència 129/00-AIA, per al qual es va dictar en data 6 de juny de 2002 una resolució de caducitat per no haver-se completat l'expedient dins dels terminis legalment establits. En data 19 de setembre de 2003 es va remetre de nou l'expedient, i se'n va emetre una resolució en data 5 de desembre de 2003, mitjançant la declaració d'impacte ambiental favorable a l'activitat, localitzada al polígon 16, parcel·la 18-b, del terme municipal d'Utiel, que correspon a una explotació de 6.000 places de porcí d'engreix.  
Vist que en data 1 de febrer de 2008 l'Àrea de Qualitat Ambiental d'aquesta Conselleria va remetre una còpia de l'informe emés per la Conselleria d'Agricultura, Pesca i Alimentació, relatiu a l'explotació. Aquest informe conclou que les instal·lacions de la parcel·la 67-a es consideren com una explotació/unitat diferent de la 18-b, i que n'ha de sol·licitar la legalització per la Llei 10/2004.  
Atés que l'esmentat informe de la Conselleria d'Agricultura, Pesca i Alimentació implica la conclusió de la tramitació d'avaluació d'impacte ambiental de l'expedient ambiental presentat, ja que s'ha de tramitar per separat perquè es tracta de dues unitats de producció diferents.  
  
Per tot això, fent ús de les facultats que legalment tinc atribuïdes, resolc:  
  
Primer  
Finalitzar l'expedient arxivant-lo, basant-se en les consideracions següents:  
- Com que es consideren dues unitats de producció diferents, no es pot tramitar conjuntament, tal com s'ha plantejat inicialment en la documentació tècnica presentada.  
- L'explotació localitzada a la parcel·la 18-b disposa de declaració d'impacte ambiental favorable (expedient 45/03-AIA).  
- L'explotació localitzada en la parcel·la 67-a ha de legalitzar-se, per la qual cosa s'ha d'avaluar i emetre una declaració d'impacte ambiental, tal com estableix el Decret 162/1990 de 15 d'octubre, del Consell de la Generalitat valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental.   
  
Segon  
Notificar a les persones interessades que contra aquesta resolució, pel fet de no ser un acte definitiu en via administrativa, no es pot interposar cap recurs, la qual cosa no obsta perquè puguen utilitzar els mitjans que estimen pertinents en defensa del seu dret.  
  
Tercer  
Publicar aquesta resolució en el Diari Oficial de la Comunitat Valenciana, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental.  
  
València, 11 de febrer de 2008.- La directora general de Gestió del Medi Natural: M.ª Ángeles Centeno Centeno.  
  
Declaració d'impacte ambiental  
Vist l'expedient 14/98-AIA referent al projecte d'explotació i restauració de la concessió derivada del permís d'investigació Manises número 2583, al terme municipal de Requena (València), l'empresa promotora del qual és Vicar, SA, actualment Áridos Montiver, SL.  
  
Vist que en data 29 de gener de 1999 el director general per al Desenvolupament Sostenible va dictar una declaració d'impacte ambiental favorable únicament a l'efecte ambiental al projecte d'explotació i restauració tramitat pel Servei Territorial d'Indústria i Energia, en data 14 de gener de 1998, sempre que el projecte s'adeqüe a l'estudi d'impacte ambiental - pla de restauració i a les modificacions introduïdes en la declaració d'impacte ambiental esmentada per una sèrie de condicionants ambientals:  
«1. Els treballs de restauració s'han d'emprendre mitjançant fases, i aquestes han de ser simultànies a les d'avanç de cadascuna de les dues explotacions o fronts. L'objecte d'aquesta mesura és que es reduïsca el màxim possible la superfície afectada en cada moment per les tasques extractives i que es restaure progressivament l'espai afectat per aquestes, i limitar d'aquesta manera la magnitud dels impactes ambientals inherents a l'activitat. Amb aquesta finalitat, s'han d'intensificar les tasques extractives en aquells bancs o sectors que permeten un exhauriment més ràpid i la seua consegüent restauració, la qual cosa s'ha de tenir en compte en redactar les successives propostes de plans de tasques que s'han de presentar anualment al Servei Territorial d'Indústria i Energia.  
2. Cap als límits laterals de l'explotació, els talussos de bancs i les bermes del perfil de restauració s'han d'adaptar progressivament i suaument a la topografia del terreny natural circumdant, sense ocasionar contrastos ni formes excessivament geomètriques i sense superar els angles de pendent màxim establits per a aquests bancs. El detall de perfil de restauració que contenen els dos plans de restauració aportats marca el model de restauració que s'ha de seguir en tota l'àrea afectada, si bé, en el cas del front A, l'alçària de cada banc ha de ser sempre inferior als 5 m, en compte dels 10 indicats. Aquesta limitació d'alçària de banc s'entén aplicable a la restauració d'ambdós sectors (A i B), per la qual cosa s'han d'introduir les modificacions pertinents (desdoblament d'alguns bancs).  
3. El pressupost de restauració ha de ser revisat per a incloure i actualitzar costos, tenint en compte totes les accions necessàries per a obtenir l'estat de restauració final previst en aquesta declaració d'impacte ambiental i les indicacions apuntades en l'informe de la Secció Forestal (el text de les quals s'ha transcrit en la part expositiva d'aquesta resolució), amb independència que part de l'execució puga ser o no compaginada i assumida pel promotor com a part o durant l'execució de tasques extractives. S'han de preveure, així mateix, l'aplicació dels regs, cures i reposicions que resulten necessaris fins a garantir un adequat desenvolupament vegetatiu de les plantacions i sembres realitzades.  
  
4. Es recorda al promotor la prohibició de fer a la zona qualsevol tipus d'abocament no autoritzat, i en particular dels produïts pels canvis d'oli, combustible i manteniment de la maquinària, que han de ser gestionats per un taller o un gestor de residus degudament autoritzat, d'acord amb el que preveu la Llei 10/1998, de Residus, i el Reial Decret 833/1988, relatiu a la gestió de residus tòxics i perillosos.  
  
5. Si durant el procés d'explotació de la pedrera es troben restes paleontològiques, arqueològiques o etnogràfiques, el titular haurà de posar el fet en coneixement de la Conselleria de Cultura de manera immediata, i adoptar les mesures pertinents per a la seua protecció i conservació, de conformitat amb el que preveuen els articles 63 i 65 de la Llei 4/1998, d'11 de juny, de Patrimoni Cultural Valencià.  
6. El promotor queda obligat a presentar al Servei Territorial d'Indústria i Energia, abans del 31 de gener de cada any, un informe anual, per duplicat, on s'arrepleguen el balanç i l'estat actual de l'activitat respecte als volums extrets i aprofitats, als rebliments efectuats i a l'aplicació de les mesures protectores i correctores previstes en el pla de restauració - estudi d'impacte ambiental i en aquesta declaració d'impacte ambiental, així com qualsevol possible incidència sorgida en el desenvolupament d'aquestes. Aquest Servei ha de remetre una de les còpies a aquesta Direcció General».  
Vist que en data 7 de febrer de 2007 el Servei Territorial d'Indústria i Seguretat Industrial de València va remetre un text únic refós del projecte d'explotació inicial i els seus annexos, el qual ha sigut examinat pel personal tècnic d'aquesta Secció de Mines, el qual n'ha emés un informe favorable, i també es refonen els annexos a l'estudi d'impacte ambiental i s'adeqüen a les prescripcions imposades en la declaració d'impacte ambiental de data 20 de gener de 1999.   
La tramesa d'aquesta documentació està acompanyada de la sol·licitud de revisió i la nova emissió, si escau, de la declaració d'impacte ambiental.  
Atés que, una vegada revisada la documentació tramitada, es comprova que:  
a) Es tracta del text refós d'un projecte que en el seu moment va ser avaluat ambientalment mitjançant una declaració d'impacte ambiental favorable amb condicionants.  
b) Que el text refós hi ha incorporat els condicionants ambientals establits en la declaració d'impacte ambiental i que es descriuen en el primer vist d'aquesta resolució.  
c) Que l'adaptació d'aquests condicionants implica adoptar mesures correctores que minimitzen els impactes ambientals derivats del projecte.  
Per tot el que s'ha exposat anteriorment, i fent ús de les competències que legalment tinc atribuïdes, formule la següent resolució:  
  
Primer  
Acceptar la documentació tramitada i estimar favorable a l'efecte ambiental les modificacions introduïdes per aquesta, ja que únicament comporten l'adaptació del projecte inicial als condicionants establits en la declaració d'impacte ambiental favorable, emesa en data 29 de gener de 1999, al projecte d'explotació i restauració de la concessió minera derivada del permís d'investigació Manises número 2583, al terme municipal de Requena (València), l'empresa promotora del qual és Vicar, SA, actualment Áridos Montiver, SL.   
  
Segon  
Notificar als interessats aquesta resolució.  
  
Tercer  
Publicar aquesta declaració d'impacte ambiental en el Diari Oficial de la Comunitat Valenciana de la forma reglamentària, d'acord amb el que disposa l'article 28 del Decret 162/1990, de 15 d'octubre, del Consell de la Generalitat valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental.  
  
  
València, 27 de febrer de 2008.- La directora general de Gestió del Medi Natural: M.ª Ángeles Centeno Centeno.